User:Nai Vishal/sandbox

માલવિકા બનસોડ માલવિકા બનસોડ (જન્મ 15 સપ્ટેમ્બર 2001 નાગપુર, મહારાષ્ટ્ર) ભારતીય બૅડમિન્ટન ખેલાડી છે. તેમણે માલદિવ્સ ઇન્ટરનેશનલ ફ્યુચર સિરીઝ બૅડમિન્ટન ટુર્નામેન્ટ અને નેપાળ અન્નપૂર્ણા પોસ્ટ ઇન્ટરનેશનલ સિરીઝ,નેપાળ 2019 જેવાં આંતરરાષ્ટ્રીય ટાઇટલ જીતેલાં છે. બંસોડે જુનિયર અને સિનિયર કૅટેગરીમાં નેશનલ લેવલે કેટલાંક ટાઇટલ જીતેલાં છે. [1] વ્યક્તિગત જીવન અને પૃષ્ઠભૂમિ માલવિકા બનસોડનો જન્મ મહારાષ્ટ્રના નાગપુરમાં થયેલો છે. આઠ વર્ષની વયે તેમણે બૅડમિન્ટન રમવાની શરૂઆત કરી હતી. આ યુવાન બૅડમિન્ટન સ્ટાર અભ્યાસમાં પણ તેજસ્વી હતાં. તેમણે ધોરણ-10ની પરીક્ષા 95 ટકા માર્ક્સ સાથે પાસ કરી હતી. પોતાની પરીક્ષાની તૈયારી કરતાં કરતાં તેમણે ઇન્ટરનેશનલ મેડલ હાંસલ કર્યાં હતાં. [12][1] કારકિર્દી તેમણે અંડર-13 અને અંડર-17 કૅટેગરીમાં સ્ટેટ ચૅમ્પિયનશિપ જીતી હતી. [1] 2011માં એશિયન જુનિયર ચૅમ્પિયનશિપમાં કવૉલિફાય થવામાં નિષ્ફળ રહ્યા બાદ તેઓ સતત બે સિલેક્શન ટુર્નામેન્ટ જીતીને કૅનેડા ખાતેની વર્લ્ડ જુનિયર ચૅમ્પિયશિપ –માટે ક્વૉલિફાય થયાં હતાં. [2] 2018ના ડિસેમ્બરમાં નેપાળમાં કાઠમંડુ ખાતે તે સાઉથ એશિયન રિજિયન અંડર-21 ચૅમ્પિયનશિપમાં વિજેતા બન્યાં હતાં. આ વખતે તેમણે વ્યક્તિગત અને ટીમ બંને ઇવેન્ટ જીતી હતી. [3] 2019માં તેમણે ઑલ ઇન્ડિયા સિનિયર રૅન્કિંગ ટુર્નામેન્ટ જીતી હતી. [4] અને ઑલ ઇન્ડિયા જુનિયર રૅન્કિંગ ટુર્નામેન્ટ પણ જીતી હતી. [4][5] આ જ વર્ષે તેમણે બલ્ગેરિયન જુનિયર ઇન્ટરનેશનલ ચૅમ્પિયનશિપ પણ જીતી હતી. [6] તેઓ એક ડાબોડી ખેલાડી છે અને ચીનનાં લિન ડાન તેમનાં આદર્શ ખેલાડી છે. [12] સિનિયર ઇન્ટરનેશનલમાં પદાર્પણ સપ્ટેમ્બર 2019માં માલદિવ્સ ઇન્ટરનૅશનલ ફ્યુચર સિરીઝ બૅડમિન્ટન ટુર્નામેન્ટ જીતીને નાગપુરનાં બનસોડે ઇન્ટરનેશનલ બૅડમિન્ટનમાં પદાર્પણ કર્યું હતું. એક સપ્તાહ બાદ તેમણે નેપાળમાં અન્નપૂર્ણા પોસ્ટ ઇન્ટરનેશનલ સિરીઝ જીતી હતી. [7] ઑક્ટોબર 2019માં જ તેમણે બહરીન ઇન્ટરનેશનલ સિરીઝ જીતી હતી. તેઓ ઇન્ડિયા ઇન્ટરનેશનલ સિરીઝમાં ક્વાર્ટર ફાઇનલ સુધી પહોંચ્યાં હતાં. માત્ર બે જ મહિનામાં આ ચાર ઇન્ટરનેશનલ ટુર્નામેન્ટમાં તેમના પ્રદર્શનને કારણે તેઓ વર્લ્ડ રૅન્કિંગમાં મોખરાના 200 ખેલાડીમાં સ્થાન પામ્યાં હતાં. [9] તેઓ હાલમાં 162મો ક્રમાંક ધરાવે છે.[10] સિનિયર ઇન્ટરનેશનલ લેવલ પર તેમના ઝડપી ઉદયના સંદર્ભમાં તેમના કોચ સંજય મિશ્રાએ જણાવ્યું હતું કે જ્યારે મોટા ભાગના ખેલાડી સિનિયર લેવલ પર જાય છે ત્યારે સામાન્ય રીતે સંઘર્ષ કરે છે. મિશ્રાએ જણાવ્યું હતું કે માલવિકાએ ઘણી માન્યતાઓ તોડી નાખી છે. તેઓ આક્રમણ માટે તૈયાર છે. [9] ઍવૉર્ડ અને સિદ્ધિ તેમણે મહારાષ્ટ્રની એક બિનસરકારી સંસ્થાનો નાગભૂષણ ઍવૉર્ડ હાંસલ કર્યો છે. આ ઉપરાંત તેમણે ખેલો ઇન્ડિયા ટૅલેન્ટ ડેવલપમેન્ટ ઍથ્લીટ ઍવૉર્ડ અને ટારગેટ ઑલિમ્પિકસ પોડિયમ સ્કીમ ઍથ્લીટ ઍવૉર્ડ પણ હાંસલ કર્યો છે. સંદર્ભ https://www.bbc.com/gujarati/india-55881005 [1] https://thebridge.in/badminton/second-consecutive-title-for-malvika-bansod-in-world-championship-selection-tourney/ [2] https://timesofindia.indiatimes.com/sports/badminton/malvika-bansod-completes-grand-double-in-south-asian-u-21-regional-badminton-championship-at-nepal/articleshow/66915268.cms [3] https://timesofindia.indiatimes.com/sports/badminton/malvika-bansod-beats-purva-barve-to-win-all-india-senior-ranking-badminton-crown/articleshow/68989828.cms [4] https://timesofindia.indiatimes.com/sports/badminton/malvika-bansod-ritika-thaker-emerge-champions-in-all-india-junior-ranking-badminton-tournament/articleshow/69624039.cms [5] https://sportstar.thehindu.com/badminton/indian-junior-shuttlers-win-3-gold-a-silver-and-2-bronze-at-bulgarian-open/article28983874.ece [6] https://timesofindia.indiatimes.com/sports/badminton/malvika-bansod-wins-badminton-title-on-international-debut-in-maldives/articleshow/71253261.cms#:~:text=Malvika%20Bansod%20wins%20badminton%20title,Badminton%20News%20%2D%20Times%20of%20India [7] https://timesofindia.indiatimes.com/sports/badminton/back-to-back-international-badminton-titles-for-nagpurs-malvika-bansod/articleshow/71363625.cms [8] https://timesofindia.indiatimes.com/sports/badminton/malvika-bansod-among-worlds-top-200-in-just-two-months/articleshow/72247925.cms [9] https://bwfbadminton.com/player/88471/malvika-bansod [10] https://timesofindia.indiatimes.com/sports/badminton/malvika-bansod-first-nagpur-shuttler-to-play-in-asian-team-championship/articleshow/73759271.cms#:~:text=NAGPUR%3A%20Teen%20sensation%20Malvika%20Bansod,the%20Badminton%20Asian%20Team%20Championships. [11] https://sportstar.thehindu.com/badminton/malvika-bansod-badminton-maldives-international-break-into-top-100/article29565835.ece [12] અંગત માહિતી નામ: માલવિકા બનસોડ નાગરિકતા: ભારતીય જન્મ: 15 સપ્ટેમ્બર 2001 જન્મ સ્થળ: નાગપુર, મહારાષ્ટ્ર રમતઃ બૅડમિન્ટન કોચ: સંજય મિશ્રા મેડલ પ્રતિનિધિત્વઃ ભારત ગોલ્ડ : 2019 માલદિવ્સ આંતરરાષ્ટ્રીય ફ્યુચર સિરીઝ, પુરુષ ગોલ્ડ : 2019 અન્નપૂર્ણા પોસ્ટ આંતરરાષ્ટ્રીય સિરીઝ, નેપાળ બ્રોન્ઝ : 2019 બહેરિન આંતરરાષ્ટ્રીય સિરીઝ બ્રોન્ઝ : 2019 બલ્ગેરિયન જુનિયર આંતરરાષ્ટ્રીય ચૅમ્પિયનશિપ ગોલ્ડ: 2018 સાઉથ એશિયન રિજનલ અંડર -21 ચૅમ્પિયનશિપ કાઠમંડુ નેપાળમાં (વ્યક્તિગત અને ટીમના કાર્યક્રમો)